CELEX: C2006/036/35
Language: da
Date: 2006-02-11 00:00:00
Title: Domstolens dom (Femte Afdeling) af  17. november 2005  i sag C-131/05, Kommissionen for De Europæiske Fællesskaber mod Det Forenede Kongerige Storbritannien og Nordirland (Traktatbrud — direktiv 79/409/EØF og 92/43/EØF)

11.2.2006   
            
            
               DA
            
            
               Den Europæiske Unions Tidende
            
            
               C 36/18
            
         
      DOMSTOLENS DOM
   
   (Femte Afdeling)
   af 17. november 2005
   i sag C-131/05, Kommissionen for De Europæiske Fællesskaber mod Det Forenede Kongerige Storbritannien og Nordirland (1)
   
   (Traktatbrud - direktiv 79/409/EØF og 92/43/EØF)
   (2006/C 36/35)
   Processprog: engelsk
   I sag C-131/05, angående et traktatbrudssøgsmål i henhold til artikel 226 EF, anlagt den 21. marts 2005, Kommissionen for De Europæiske Fællesskaber (befuldmægtiget: M. van Beek, bistået af advokaterne F. Louis og A. Capobianco) mod Det Forenede Kongerige Storbritannien og Nordirland (befuldmægtiget: S. Nwaokolo), har Domstolen (Femte Afdeling), sammensat af R. Schintgen, som fungerende formand for Femte Afdeling, og dommerne R. Silva de Lapuerta og J. Klučka (refererende dommer); generaladvokat: J. Kokott; justitssekretær: R. Grass, den 17. november 2005 afsagt dom, hvis konklusion lyder således:
   
               1)
            
            
               Det Forenede Kongerige Storbritannien og Nordirland har tilsidesat sine forpligtelser i henhold til Rådets direktiv 79/409/EØF af 2. april 1979 om beskyttelse af vilde fugle og Rådets direktiv 92/43/EØF af 21. maj 1992 om bevaring af naturtyper samt vilde dyr og planter, idet det ikke inden for den fastsatte frist har vedtaget alle de foranstaltninger, der er nødvendige for at efterkomme artikel 6, stk. 1, i direktiv 79/409 og artikel 12, stk. 2, og artikel 13, stk. 1, sammenholdt med artikel 2, stk. 1, i direktiv 92/43.
            
         
               2)
            
            
               Det Forenede Kongerige Storbritannien og Nordirland betaler sagens omkostninger.
            
         
      (1)  EUT C 132 af 28.5.2005.